钦定古今图书集成/明伦汇编/闺媛典/第053卷 > 时植妻贾氏
## 钦定古今图书集成/明伦汇编/闺媛典/第053卷 > 时植妻贾氏

按《眉公见闻录》：“贾氏，时植妻。正德六年，蜀寇略汉中，
巡抚林俊率兵讨之，檄主簿时植督馈饷。十一月二
十八日，贼薄境，遣使请兵于俊，贼骑旁午，不能达，十
二月二十一日，趋城下，植率众死守。寇悉力合围，力
不支，遂被执，褫衣而灼其身，植大骂，寇杀之。妻贾氏，
在官廨，闻植既执，经于别室，贼至纵火。女九岁，哀母”
死，趋火就焚。后方寇入城，令所部敢有杀主簿家族
者斩。越二日，援兵至，植侄孙永寿始来解。贾氏访求
植尸。初，贼退，医秦覃购得之。及是舁至廨所，同殓焉。
事已，巡按御史王纶疏闻，诏赠时植知县。贾氏及女贞烈可嘉，俱旌表，所在给舟舆送归葬。后数年，梁人
感德，建祠奉祀。